ddrg/super_eurlex huggingface dataset:
Oficiālais Vēstnesis L 067 , 12/03/2003 Lpp. 0017 - 0017



Padomes lēmums (2003. gada 18. februāris) par Finanšu pakalpojumu komitejas izveidošanu (2003/165/EK) EIROPAS SAVIENĪBAS PADOME, 1) ŅEM VĒRĀ to, ka Padome tās 2002. gada 3. decembra secinājumos izteikusi vēlmi pieņemt lēmumu par jaunas komitejas izveidošanu ar nolūku sniegt konsultācijas un pārskatu Padomei un Komisijai vairākos finanšu tirgus jautājumos; 2) attiecīgi IZVEIDO Finanšu pakalpojumu komiteju (še turpmāk "Komiteja"), kurai ir šādi uzdevumi: - paredzēt starpnozaru stratēģisko plānošanu šķirti no likumdošanas procesa, - palīdzēt noteikt vidēji ilga termiņa un ilgtermiņa stratēģiju finanšu pakalpojumu jautājumiem, - izskatīt īstermiņā neatliekamus jautājumus, - novērtēt sasniegto un izpildes gaitu, - konsultēt politikā un sniegt pārskatu par iekšējiem jautājumiem (piemēram, par vienoto tirgu, ieskaitot finanšu pakalpojumu rīcības plāna izpildi) un ārējiem jautājumiem (piemēram, par PTO); 3) ATTIECĪBĀ uz Komitejas sastāvu, priekšsēdētāju un darbību VIENOJAS par to, ka - Komisija un katrs Padomes loceklis Komitejai izraugās vienu augsta līmeņa pārstāvi un vienu tā aizstājēju; Eiropas Centrālās bankas pārstāvim un attiecīgo Kopienas regulatoru komiteju priekšsēdētājiem ir novērotāja statuss, - Komitejai ir viens priekšsēdētājs un viens priekšsēdētāja vietnieks, ko tā izraugās no dalībvalstu pārstāvjiem; priekšsēdētāja un priekšsēdētāja amata termiņš ir divi gadi; pirmo priekšsēdētāju izraugās Ekonomikas un finanšu komiteja, - dalībvalstij, kuras pārstāvis izraudzīts par priekšsēdētāju, uz priekšsēdētāja amata termiņu pienākas viens papildu pārstāvis Komitejā, - priekšsēdētājs un priekšsēdētāja vietnieks cieši sadarbojas ar Komisijas pārstāvi, Padomes prezidentvalsts pārstāvi tā amata termiņā, Padomes Ģenerālsekretariāta pārstāvi un Ekonomikas un finanšu komitejas Sekretariāta pārstāvi, lai atvieglotu Komitejas darbu, - Komiteja sniedz ziņojumu Ekonomikas un finanšu komitejai, lai sagatavotu konsultāciju Padomei (Ecofin), ņemot vērā izveidoto Coreper funkciju, - Eiropas Parlamenta Ekonomikas un monetāro lietu komitejai jābūt iespējai regulāri apmainīties viedokļiem ar Komitejas priekšsēdētāju par stratēģiskām norisēm, kas attiecas uz finanšu tirgiem, - Komiteja pieņem savu reglamentu saskaņā ar Padomes reglamentu, - sekretariātu nodrošina Padomes Ģenerālsekretariāts; 4) NORĀDA, ka Komitejas darbības neskar Komisijas iniciatīvas tiesību; 5) NOLEMJ pārskatīt šo lēmumu 2004. gada otrajā pusē. Briselē, 2003. gada 18. februārī Padomes vārdā – priekšsēdētājs N. Christodoulakis --------------------------------------------------
Official Journal L 135 , 03/06/2003 P. 0025 - 0026



KOMISIJAS LĒMUMS (2003. gada 23. maijs), ar kuru attiecībā uz Amerikas Savienotajām Valstīm groza Lēmumu 92/452/EEK, ar ko izveido liellopu embriju izvešanai uz Kopienu trešās valstīs apstiprinātu embriju ieguves brigāžu un embriju gatavošanas brigāžu sarakstus (izziņots ar dokumenta numuru C(2003) 1643) (Dokuments attiecas uz EEZ) (2003/391/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1989. gada 25. septembra Direktīvu 89/556/EEK par dzīvnieku veselības nosacījumiem, kuri reglamentē Kopienas iekšējo tirdzniecību ar liellopu sugas mājlopu embrijiem un to ievešanu no trešām valstīm[1], kurā jaunākie grozījumi izdarīti ar Regulu (EK) Nr. 806/2003[2], un jo īpaši tās 8. pantu, tā kā: (1) Komisijas Lēmumā 92/452/EEK[3], kurā jaunākie grozījumi izdarīti ar Lēmumu 2003/151/EK[4], ir paredzēts, ka dalībvalstis var ievest embrijus no trešajām valstīm tikai tad, ja tos ir ieguvusi, apstrādājusi un uzglabājusi embriju ieguves brigāde, kas iekļauta minētā lēmuma sarakstā. Amerikas Savienotās Valstis ir pieprasījušas grozīt minētos sarakstus attiecībā uz minēto valstu ierakstiem. (2) Amerikas Savienotās Valstis ir sniegušas garantijas attiecībā uz atbilstību attiecīgajiem Direktīvā 89/556/EEK paredzētajiem noteikumiem, un minētās valsts veterinārie dienesti ir oficiāli apstiprinājuši attiecīgās ieguves brigādes embriju izvešanai uz Kopienu. (3) Tādēļ attiecīgi jāgroza Lēmums 92/452/EEK. (4) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, IR PIEŅĒMUSI ŠO LĒMUMU. 1. pants Lēmuma 92/452/EEK pielikumu groza šādi: 1. Attiecībā uz Amerikas Savienotajām Valstīm dzēš šādu rindu: "US 96NY089 Toole Veterinary Clinic Dr. Robert Toole" E1062 388 Erieville Road Erieville NY 2. Attiecībā uz Amerikas Savienotajām Valstīm pievieno šādu rindu: "US 02CA106 Lander Veterinary Clinic Dr. Larry Lanzon" E752 2930 Lander Ave. Turlock, CA 95380 2. pants Šo lēmumu piemēro no 2003. gada 6. jūnija. 3. pants Šis lēmums ir adresēts dalībvalstīm. Briselē, 2003. gada 23. maijā Komisijas vārdā - Komisijas loceklis David Byrne [1] OV L 302, 19.10.1989., 1. lpp. [2] OV L 122, 16.5.2003., 1. lpp. [3] OV L 250, 29.8.1992., 40. lpp. [4] OV L 59, 4.3.2003., 26. lpp.
Oficiālais Vēstnesis L 194 , 23/07/2002 Lpp. 0036 - 0036



Padomes lēmums (2002. gada 19. jūlijs) par Eiropas Ogļu un tērauda kopienas dibināšanas līguma (EOTK) izbeigšanās sekām attiecībā uz starptautiskajiem nolīgumiem, ko noslēgusi EOTK (2002/596/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 133. pantu saistībā ar 300. panta 1. punktu, ņemot vērā Komisijas priekšlikumu, tā kā: (1) Ievērojot Eiropas Ogļu un tērauda kopienas (EOTK) dibināšanas līguma 97. pantu, tā darbības laiks beigsies 2002. gada 23. jūlijā. (2) EOTK ir noslēgusi vairākus starptautiskus nolīgumus ar trešām valstīm. (3) Šie nolīgumi neparedz Eiropas Ogļu un tērauda kopienas (EOTK) dibināšanas līguma izbeigšanos. (4) Uz jautājumiem, kas ietverti Eiropas Ogļu un tērauda kopienas līgumā, pēc tā darbības izbeigšanās, attieksies Eiropas Kopienas dibināšanas līgums, tostarp tā 133. pants. (5) Dalībvalstu valdību pārstāvji, tiekoties Padomē, ir noteikuši, ka Eiropas Kopiena pievienojas tiesībām un pienākumiem, kas izriet no starptautiskiem nolīgumiem, ko noslēgusi EOTK [1]. (6) Uzskata, ka Eiropas Kopienas interesēs ir turpināt šos starptautiskos nolīgumus pēc Eiropas Ogļu un tērauda kopienas (EOTK) dibināšanas līguma izbeigšanās, un tiem jāpāriet Eiropas Kopienai. (7) Dažiem no šiem nolīgumiem var būt vajadzīgi tehniski grozījumi, lai tos pielāgotu Eiropas Kopienas noteikumiem. (8) Būs nepieciešams atbilstīgi informēt attiecīgās trešās valstis, IR PIEŅĒMUSI ŠO LĒMUMU. 1. pants No 2002. gada 24. jūlija Eiropas Kopiena pievienojas tiesībām un pienākumiem, kas izriet no starptautiskiem nolīgumiem, ko EOTK noslēgusi ar trešām valstīm. 2. pants Komisija informē attiecīgās trešās valstis par to, ka Eiropas Kopiena pārņem EOTK tiesības un pienākumus, kas izriet no attiecīgajiem nolīgumiem. Turklāt tā apņemas veikt visus vajadzīgos tehniskos grozījumus, lai nolīgumus pielāgotu Eiropas Kopienas noteikumiem, un vajadzības gadījumā apspriež nolīgumu grozījumus. 3. pants Šis lēmums stājas spēkā nākamajā dienā pēc tā publicēšanas Eiropas Kopienu Oficiālajā Vēstnesī. Šo lēmumu piemēro no 2002. gada 24. jūlija. Briselē, 2002. gada 19. jūlijā Padomes vārdā — priekšsēdētājs T. Pedersen [1] OV L 194, 23.7.2002., 35. lpp. --------------------------------------------------
Oficiālais Vēstnesis L 172 , 02/07/2002 Lpp. 0057 - 0060



Komisijas lēmums (2002. gada 27. jūnijs) par dalībvalstu ziņojumu anketu attiecībā uz to, kā īsteno Direktīvu 1999/13/EK par gaistošu organisko savienojumu emisijas ierobežošanu no organiskiem šķīdinātājiem noteiktos darbības veidos un iekārtās (paziņots ar dokumenta numuru C (2002) 2234) (2002/529/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes Direktīvu 1999/13/EK (1999. gada 11. marts) par gaistošu organisko savienojumu emisijas ierobežošanu no organiskiem šķīdinātājiem noteiktos darbības veidos un iekārtās [1], un jo īpaši tās 11. panta 1. punktu, tā kā: (1) Direktīvas 1999/13/EK 11. panta 1. punkts pieprasa, lai ziņojumus par Direktīvas īstenošanu sagatavo, pamatojoties uz anketu vai formu, ko izstrādā Komisija saskaņā ar Padomes Direktīvas 91/692/EEK 6. pantā paredzēto procedūru [2]. (2) Dalībvalstīm, kas saskaņā ar Direktīvas 1999/13/EK 6. pantu īsteno valsts plānus, jau pieprasa šos plānus iesniegt Komisijai. (3) Šo anketu vai formu dalībvalstīm nosūta sešus mēnešus pirms tā laika posma sākuma, par ko gatavo ziņojumu. (4) Pirmais ziņojums attiecas uz laika posmu no 2003. gada 1. janvāra līdz 2004. gada 31. decembrim. (5) Komiteja, kas ir izveidota saskaņā ar Direktīvas 91/692/EEK 6. pantu, nav sniegusi atzinumu par šiem pasākumiem priekšsēdētāja noteiktajā termiņā, IR PIEŅĒMUSI ŠO LĒMUMU. 1. pants Ar šo apstiprina anketu, kas iekļauta šā Lēmuma pielikumā. 2. pants Šis lēmums ir adresēts dalībvalstīm. Briselē, 2002. gada 27. jūnijā Komisijas vārdā — Komisijas locekle Margot Wallström [1] OV L 85, 29.3.1999., 1. lpp. [2] OV L 377, 31.12.1991., 48. lpp. -------------------------------------------------- PIELIKUMS +++++ TIFF +++++ +++++ TIFF +++++ +++++ TIFF +++++ --------------------------------------------------
Oficiālais Vēstnesis L 206 , 03/08/2002 Lpp. 0029 - 0030



Komisijas Lēmums (2002. gada 31. jūlijs), ar kuru attiecībā uz Kanādu groza Lēmumu 92/452/EEK, ar ko izveido to embriju ieguves brigāžu un embriju gatavošanas brigāžu sarakstus, kuras ir apstiprinātas trešās valstīs liellopu embriju izvešanai uz Kopienu (izziņots ar dokumenta numuru C(2002) 2888) (Dokuments attiecas uz EEZ) (2002/637/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1989. gada 25. septembra Direktīvu 89/556/EEK par dzīvnieku veselības nosacījumiem, kas reglamentē Kopienas iekšējo tirdzniecību ar liellopu sugu mājlopu embrijiem un to ievešanu no trešām valstīm [1], kurā jaunākie grozījumi izdarīti ar Komisijas Lēmumu 94/113/EK [2], un jo īpaši tās 8. pantu, tā kā: (1) Kanādas kompetentie veterinārie dienesti ir nosūtījuši pieprasījumu grozīt to brigāžu sarakstu, kas ir oficiāli apstiprinātas to teritorijās liellopu sugu mājlopu embriju izvešanai uz Kopienu, kurš ir izveidots ar Komisijas Lēmumu 92/452/EEK [3], kurā jaunākie grozījumi izdarīti ar Lēmumu 2002/456/EK [4]. (2) Attiecīgās valsts kompetentie veterinārie dienesti ir snieguši Komisijai garantijas attiecībā uz atbilstību Direktīvas 89/556/EEK 8. pantā noteiktajām prasībām, un attiecīgā ieguves brigāde ir oficiāli apstiprināta eksportam uz Kopienu. (3) Tādēļ attiecīgi jāgroza Lēmums 92/452/EEK. (4) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, IR PIEŅĒMUSI ŠO LĒMUMU. 1. pants Lēmuma 92/452/EEK pielikumā rindu, kas attiecas uz Kanādas brigādi E 549, aizstāj ar šādu rindu: "CA | | E 549 | E 549 (IVF) | Abbotsford Veterinary ClinicPO Box 524Unit 200-33648 McDougall AvenueAbbotsfordBritish ColumbiaV2S 5Z5 | Dr R. Vanderval Dr Martin Darrow" | 2. pants Šis lēmums stājas spēkā divdesmitajā dienā pēc tā publicēšanas Eiropas Kopienu Oficiālajā Vēstnesī. 3. pants Šis lēmums ir adresēts dalībvalstīm. Briselē, 2002. gada 31. jūlijā Komisijas vārdā — Komisijas loceklis David Byrne [1] OV L 302, 19.10.1989., 1. lpp. [2] OV L 53, 24.2.1994., 23. lpp. [3] OV L 250, 29.8.1992., 40. lpp. [4] OV L 155, 14.6.2002., 60. lpp. --------------------------------------------------
Oficiālais Vēstnesis L 086 , 03/04/2002 Lpp. 0042 - 0043



Komisijas Lēmums (2002. gada 26. marts), ar kuru attiecībā uz Kanādu groza Lēmumu 92/452/EEK, ar ko izveido to embriju ieguves brigāžu sarakstus, kuras ir apstiprinātas trešās valstīs liellopu embriju izvešanai uz Kopienu (izziņots ar dokumenta numuru C(2002) 1214) (Dokuments attiecas uz EEZ) (2000/252/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1989. gada 25. septembra Direktīvu 89/556/EEK par dzīvnieku veselības prasībām, kas reglamentē Kopienas iekšējo tirdzniecību ar liellopu sugu mājlopu embrijiem un to ievešanu no trešām valstīm [1], kurā jaunākie grozījumi izdarīti ar Komisijas Lēmumu 94/113/EK [2], un jo īpaši tās 8. pantu, tā kā: (1) Kanādas kompetentie veterinārie dienesti ir nosūtījuši pieprasījumu to sarakstu, kas ir izveidots ar Komisijas Lēmumu 92/452/EEK [3], kurā jaunākie grozījumi izdarīti ar Lēmumu 2002/46/EK [4], papildināt ar brigādēm, kas ir oficiāli apstiprinātas to teritorijās liellopu sugu mājlopu embriju izvešanai uz Kopienu. (2) Kanādas kompetentie veterinārie dienesti ir snieguši Komisijai garantijas attiecībā uz atbilstību Direktīvas 89/556/EEK 8. pantā noteiktajām prasībām. Attiecīgā ieguves brigāde ir oficiāli apstiprināta Kanādā eksportam uz Kopienu. (3) Tādēļ attiecīgi jāgroza Lēmums 92/452/EEK. (4) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, IR PIEŅĒMUSI ŠO LĒMUMU. 1. pants Lēmuma 92/452/EEK pielikumā attiecībā uz Kanādas brigādēm pievieno šādu rindu. "CA | | E 1298 | | Clinique vétérinaire Témiscamingue 19, rue principale Nord St-Bruno-de-Guigues Quebec JOZ 2GO | Dr Alain Gironne" | 2. pants Šis lēmums ir adresēts dalībvalstīm. Briselē, 2002. gada 26. martā Komisijas vārdā — Komisijas loceklis David Byrne [1] OV L 302, 19.10.1989., 1. lpp. [2] OV L 53, 24.2.1994., 23. lpp. [3] OV L 250, 29.8.1992., 40. lpp. [4] OV L 21, 24.1.2002., 21. lpp. --------------------------------------------------
Oficiālais Vēstnesis L 277 , 15/10/2002 Lpp. 0023 - 0024



Komisijas Lēmums (2002. gada 14. oktobris), ar kuru attiecībā uz Grenlandi groza Lēmumu 97/467/EK attiecībā uz saimniecībā audzētu medījumdzīvnieku gaļu (izziņots ar dokumenta numuru C(2002) 3751) (Dokuments attiecas uz EEZ) (2002/797/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1995. gada 22. jūnija Lēmumu 95/408/EK par nosacījumiem trešo valstu to uzņēmumu pagaidu sarakstu izveidei pārejas posmam, no kuriem dalībvalstīs ir atļauts ievest dažus dzīvnieku valsts produktus, zvejniecības produktus vai dzīvas gliemenes [1], kurā jaunākie grozījumi izdarīti ar Lēmumu 2001/4/EK [2], un jo īpaši tā 2. panta 1. punktu, tā kā: (1) To uzņēmumu pagaidu saraksti, kuri ražo trušu gaļu un saimniecībā audzētu medījumdzīvnieku gaļu, ir sagatavoti ar Komisijas 1997. gada 7. jūlija Lēmumu 97/467/EK, ar ko sagatavo to trešo valstu uzņēmumu pagaidu sarakstus, no kuriem dalībvalstis atļauj ievest trušu gaļu un saimniecībā audzētu medījumdzīvnieku gaļu [3], kurā jaunākie grozījumi izdarīti ar Lēmumu 2002/614/EK [4]. (2) Grenlande ir nosūtījusi to uzņēmumu sarakstu, kuri ražo saimniecībā audzētu medījumdzīvnieku gaļu un kurus ir apliecinājusi atbildīgā iestāde kā atbilstīgus Kopienas noteikumiem. (3) Tādēļ attiecībā uz Grenlandi var sastādīt to uzņēmumu pagaidu sarakstu, kuri ražo saimniecībā audzētu medījumdzīvnieku gaļu. (4) Tādēļ attiecīgi jāgroza Lēmums 97/467/EK. (5) Šajā lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, IR PIEŅĒMUSI ŠO LĒMUMU. 1. pants Šī lēmuma pielikuma tekstu pievieno Lēmuma 97/467/EK I pielikumam. 2. pants Šis lēmums ir adresēts dalībvalstīm. Briselē, 2002. gada 14. oktobrī Komisijas vārdā — Komisijas loceklis David Byrne [1] OV L 243, 11.10.1995., 17. lpp. [2] OV L 2, 5.1.2001., 21. lpp. [3] OV L 199, 26.7.1997., 57. lpp. [4] OV L 196, 25.7.2002., 58. lpp. -------------------------------------------------- ANEXOBILAGANHANGΠΑΡΑΡΤΗΜΑANNEXANNEXEALLEGATOBIJLAGEANEXOLITEBILAGA País: GroenlandiaLand: GrønlandLand: GrönlandΚράτος: ΓροιλανδίαCountry: GreenlandPays: GroenlandPaese: GroenlandiaLand: GroenlandPaís: GronelândiaMaa: GrönlandLand: Grönland SH : MataderoslagteriSchlachthofσφαγείοslaughterhouseabattoirmacelloslachthuisMatadouroteurastamoSlakteri. CS : Almacén frigoríficokøle-/frysehusKühllagerψυκτικός χώρος αποθήκευσηςcold storeentreposagedeposito frigoriferokoelhuisArmazem frigoríficokylmävarastoKyl- eller fryshus. CP : Sala de despieceopskæringsvirksomhederZerlegungsbetriebεργαστήριο τεμαχισμούcutting plantdecoupesala di sezionamentouitsnijderijSala de corteleikkaamoStyckningsanläggning. b : Biunguladosklovbærende dyrPaarhuferdίχηλαbiungulatesbiongulesbiungulatitweehoevigenBiunguladossorkkaeläimetKlövdjur. 1 | 2 | 3 | 4 | 5 | 6 | 100 | NEQI A/S | Narsaq | | SH, CP, CS | b | 4445 | Isortoq Reindeer Station | Qaqortoq | | SH, CP, CS | b | --------------------------------------------------
Official Journal L 289 , 26/10/2002 P. 0030 - 0030



KOMISIJAS LĒMUMS (2002. gada 23. oktobris), ar ko groza Direktīvu 2001/14/EK attiecībā uz dzelzceļa transporta kustības grafika maiņas datumu (paziņots ar dokuments numuru C(2002) 3997) (Dokuments attiecas uz EEZ) (2002/844/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Eiropas Parlamenta un Padomes Direktīvu 2001/14/EK (2001. gada 26. februāris) par dzelzceļa infrastruktūras jaudas iedalīšanu un maksas iekasēšanu par dzelzceļa infrastruktūras lietošanu un drošības sertifikāciju1, jo īpaši tās 34. panta 3. punktu, tā kā: (1) Direktīvas 2001/14/EK III pielikumā paredzēts dzelzceļa infrastruktūras jaudas iedalīšanas grafiks un noteikts, ka kustības grafiks jāmaina ik gadu maija pēdējās sestdienas pusnaktī. (2) Komerciālu apsvērumu dēļ infrastruktūras pārvaldītāji un dzelzceļa pārvadājumu uzņēmumi ierosina ikgadējās kustības grafika maiņas datumu pārcelt uz decembri. (3) Tādēļ atbilstīgi jāgroza Direktīvas 2001/14/EK III pielikums. (4) Šajā lēmumā paredzētie pasākumi atbilst atzinumam, ko sniegusi saskaņā ar Direktīvu 2001/14/EK izveidotā komiteja, IR PIEŅĒMUSI ŠO LĒMUMU. 1. pants Direktīvas 2001/14/EK III pielikuma 2. punktu aizstāj ar šādu punktu: "2. Kustības grafika maiņa notiek decembra otrās sestdienas pusnaktī. Ja ziemas beigās kustības grafiku maina vai koriģē, jo īpaši lai vajadzības gadījumā ņemtu vērā izmaiņas reģionālo pasažieru pārvadājumu grafikos, tad to dara jūnija otrās sestdienas pusnaktī un starplaikā pēc vajadzības. Infrastruktūras pārvaldītāji var vienoties par citiem datumiem, un, ja tas var ietekmēt starptautiskos pārvadājumus, tad viņi par to informē Komisiju." 2. pants Šo lēmumu piemēro no 2002. gada 14. decembra attiecībā uz 2003. gada grafiku. Lielbritānijā esošās īpašās regulatīvās sistēmas dēļ Apvienotā Karaliste drīkst šo lēmumu piemērot no 2003. gada decembra attiecībā uz 2004. gada grafiku ar nosacījumu, ka tas neietekmē pārējos attiecīgās direktīvas noteikumus un jo īpaši tos, kas attiecas uz starptautisko sadarbību. 3. pants Šis lēmums ir adresēts dalībvalstīm. Briselē, 2002. gada 23. oktobrī Komisijas vārdā priekšsēdētāja vietniece Loyola De Palacio 1 OV L 75, 15.3.2001., 29. lpp.
Oficiālais Vēstnesis L 166 , 25/06/2002 Lpp. 0023 - 0024



Komisijas Lēmums (2002. gada 21. jūnijs), ar kuru groza Lēmumu 93/52/EEK, ar ko konstatē dažu dalībvalstu vai reģionu atbilstību prasībām attiecībā uz brucelozi (B. melitensis) un ar ko piešķir tiem tādas dalībvalsts vai reģiona statusu, kurš ir oficiāli brīvs no šīs slimības (izziņots ar dokumenta numuru C(2002) 2213) (Dokuments attiecas uz EEZ) (2002/482/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1991. gada 28. janvāra Direktīvu 91/68/EEK par dzīvnieku veselības nosacījumiem, ar ko reglamentē Kopienas iekšējo tirdzniecību ar aitām un kazām [1], kurā jaunākie grozījumi izdarīti ar Komisijas Lēmumu 2002/261/EK [2], un jo īpaši tās A pielikuma 1.II nodaļu, tā kā: (1) Itālijas Bolcāno provincē bruceloze vismaz piecus gadus ir bijusi obligāti ziņojama slimība, un vismaz 99,8 % aitu vai kazu saimniecību ir no brucelozes oficiāli brīvas saimniecības. (2) Bolcāno province turpmāk apņemas pildīt Direktīvas 91/68/EEK A pielikuma 1.II nodaļas 2. punkta prasības. (3) Līdz ar to Bolcāno province jāatzīst par oficiāli brīvu no brucelozes (B. melitensis). (4) Tādēļ atbilstīgi jāgroza Komisijas Lēmums 93/52/EEK [3], kurā jaunākie grozījumi izdarīti ar Lēmumu 2001/292/EK [4]. (5) Šajā Lēmumā paredzētie pasākumi ir saskaņā ar Pastāvīgās pārtikas aprites un dzīvnieku veselības komitejas atzinumu, IR PIEŅĒMUSI ŠO LĒMUMU. 1. pants Lēmuma 93/52/EEK II pielikumu aizstāj ar šā lēmuma pielikumu. 2. pants Šis lēmums ir adresēts dalībvalstīm. Briselē, 2002. gada 21. jūnijā Komisijas vārdā — Komisijas loceklis David Byrne [1] OV L 46, 19.2.1991., 19. lpp. [2] OV L 91, 6.4.2002., 31. lpp. [3] OV L 13, 21.1.1993., 14. lpp. [4] OV L 100, 11.4.2001., 28. lpp. -------------------------------------------------- PIELIKUMS " II PIELIKUMS Francijā: Ain, Aisne, Allier, Ardèche, Ardennes, Aube, Aveyron, Cantal, Charente, Charente-Maritime, Cher, Corrèze, Côte-d’Or, Côtes-d’Armor, Creuse, Deux-Sèvres, Dordogne, Doubs, Essonne, Eure, Eure-et-Loire, Finistère, Gers, Gironde, Hauts-de-Seine, Haute-Loire, Haute-Vienne, Ille-et-Vilaine, Indre, Indre-et-Loire, Jura, Loir-et-Cher, Loire, Loire-Atlantique, Loiret, Lot-et-Garonne, Lot, Lozère, Maine-et-Loire, Manche, Marne, Mayenne, Morbihan, Nièvre, Nord, Oise, Orne, Pas-de-Calais, Puy-de-Dôme, Pvhône, Haute-Saône, Saône-et-Loire, Sarthe, Seine-Maritime, Seine-Saint-Denis, Territoire de Belfort, Val-de-Marne, Val-d’Oise, Vendée, Vienne, Yonne, Yvelines, Ville de Paris, Vosges. Itālijā: Bolcāno. Spānijā: Santa Cruz de Tenerife, Las Palmas. " --------------------------------------------------
Oficiālais Vēstnesis L 047 , 19/02/2002 Lpp. 0022 - 0023



Padomes lēmums (2001. gada 17. decembris), ar kuru slēdz Nolīgumu vēstuļu apmaiņas veidā par Protokola, ar ko nosaka zvejas iespējas un finansiālo ieguldījumu, kurš paredzēts Eiropas Ekonomikas kopienas un Zaļā Raga Salu Republikas Nolīgumā par zveju pie Zaļā Raga salu krastiem, attiecībā uz laika posmu no 2001. gada 1. jūlija līdz 2004. gada 30. jūnijam, pagaidu piemērošanu (2002/130/EK) EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 300. panta 2. punktu, ņemot vērā Komisijas priekšlikumu, tā kā: (1) Starp Kopienu un Zaļā Raga Salu Republiku ir notikušas sarunas par grozījumiem vai papildinājumiem, kas veicami Eiropas ekonomikas kopienas un Zaļā Raga Salu Republikas Nolīgumā par zveju pie Zaļā Raga salu krastiem [1]. (2) Šo sarunu rezultātā 2001. gada 7. jūnijā parafēja jaunu protokolu, ar ko nosaka zvejas iespējas un finansiālo ieguldījumu, kurš paredzēts nolīgumā. (3) Saskaņā ar minēto protokolu no 2001. gada 1. jūlija līdz 2004. gada 20. jūnijam Kopienas zvejnieki izmanto zvejas iespējas ūdeņos, kas ir Zaļā Raga Salu Republikas suverenitātē vai jurisdikcijā. (4) Lai nodrošinātu Kopienas kuģu zvejas darbību nepārtrauktību, ir būtiski iespējami drīz apstiprināt šo protokolu. Tādēļ abas puses parafēja nolīgumu vēstuļu apmaiņas veidā, ar ko paredz parafētā protokola pagaidu piemērošanu no 2001. gada 1. jūlija. (5) Pamatojoties uz Līguma 37. pantu, minētais nolīgums jāapstiprina līdz galīgā lēmuma pieņemšanai. (6) Jānosaka, kādā veidā dalībvalstīm piešķiramas zvejas iespējas, IR PIEŅĒMUSI ŠO LĒMUMU. 1. pants Ar šo Kopienas vārdā ir apstiprināts Nolīgums vēstuļu apmaiņas veidā par Protokola, ar ko nosaka zvejas iespējas un finansiālo ieguldījumu, kurš paredzēts Eiropas Ekonomikas kopienas un Zaļā Raga Salu Republikas Nolīgumā par zveju pie Zaļā Raga salu krastiem, attiecībā uz laika posmu no 2001. gada 1. jūlija līdz 2004. gada 30. jūnijam, pagaidu piemērošanu. Vēstuļu apmaiņas veidā slēgtā nolīguma teksts un Protokols ir pievienots šim lēmumam. 2. pants Protokolā paredzētās zvejas iespējas dalībvalstīm sadala šādi: — tunzivju seineri | Francija: | 19 kuģi | Spānija: | 18 kuģi | — kuģis tunču zvejai ar āķiem no borta un jedām | Francija: | 6 kuģi | Spānija: | 10 kuģi | Portugāle: | 2 kuģi | — āķu zvejas kuģi pelaģiskai zvejai | Spānija: | 52 kuģi | Portugāle: | 10 kuģi | — grunts āķu zvejas kuģi | Portugāle: | 630 BRT mēnesī, rēķinot vidēji gadā, vienlaicīgi zvejojot ne vairāk kā četriem kuģiem | Ja licences pieteikumi no šīm dalībvalstīm neaptver visas protokolā noteiktās zvejas iespējas, Kopiena var izskatīt licences pieteikumus no jebkuras citas dalībvalsts. 3. pants Ar šo Padomes priekšsēdētājs ir pilnvarots iecelt personas, kam ir piešķirtas pilnvaras parakstīt nolīgumu vēstuļu apmaiņas veidā, lai tas kļūtu saistošs Kopienai. Briselē, 2001. gada 17. decembrī Padomes vārdā — priekšsēdētāja A. Neyts-uyttebroeck [1] OV L 212, 9.8.1990., 3. lpp. --------------------------------------------------